cyanic-selkie/wikianc huggingface dataset:
பாக்கித்தானில் அமெரிக்க எதிர்ப்பு உணர்வு
பாக்கித்தானில் அமெரிக்க எதிர்ப்பு உணர்வு (Anti-American sentiment in Pakistan) அங்கு நிகழும் பொது ஆர்ப்பாட்டங்கள் மற்றும் அமெரிக்காவின் கொடியினை எரித்தல் போன்ற செயல்பாடுகளில் வெளிப்படையாகத் தெரிகிறது. 2009 ஆம் ஆண்டில் மேற்கொள்ளப்பட்ட ஒரு கணக்கீட்டின் படி பாக்கித்தான் இத்தகைய வெறுப்பு உணர்வை வலிமையாகக் கொண்ட நாடுகளில் ஒன்றாக இருந்தது. பாக்கித்தானில் நிலவும் அமெரிக்க எதிர்ப்பு உணர்வில் இனவாத அல்லது சமய சார்பற்ற விடயங்களைக் காட்டிலும் அரசியல் விரோதப் போக்குகள் அதிகமாக காணப்படுகின்றன் என்று ஆர்வெல் பரிசு பெற்ற அரசியல் எழுத்தாளர் அனடோல் லிவெனின் கருத்துகள் தெரிவிக்கின்றன.
புற இணைப்புகள்
பகுப்பு:பாக்கித்தான் அமெரிக்கா உறவுகள்
ராய்ட்டர்ஸ்
பகுப்பு:செய்தி நிறுவனங்கள்
3ஆம் உலக சாரண ஜம்போறி
3ஆம் உலக சாரண ஜம்போறி (3rd World Scout Jamboree) 1929 இல் இடம்பெற்ற உலக சாரணர் ஜம்போறி ஆகும். இது ஐக்கிய இராச்சியத்தில் இடம்பெற்றது. இதில் 30,000 பேர் கலந்துகொண்டனர். இங்கு சாரணியத்தின் 21ஆம் ஆண்டு நிறைவினைக் கொண்டாடினர்.
மேற்கோள்கள்
பகுப்பு:சாரண ஜம்போறிகள்
டி.புதுப்பட்டி ஊராட்சி (திருச்சிராப்பள்ளி)
டி.புதுப்பட்டி ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள முசிறி வட்டாரத்தில் அமைந்துள்ளது. இந்த ஊராட்சி, மண்ணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2269 ஆகும். இவர்களில் பெண்கள் 1123 பேரும் ஆண்கள் 1146 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
எலச்சிபாளையம் ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, எலச்சிபாளையம் ஊராட்சி ஒன்றியத்தின் மொத்த மக்கள் தொகை 87,565 ஆகும். அதில் பட்டியல் இன மக்களின் தொகை 22,887 ஆக உள்ளது. பட்டியல் பழங்குடி மக்களின் தொகை 66 ஆக உள்ளது.
ஊராட்சி மன்றங்கள்
எலச்சிபாளையம் ஊராட்சி ஒன்றியத்தில் உள்ள இருபத்தி ஒன்பது ஊராட்சி மன்றங்களின் விவரம்;
மேற்கோள்கள்
பகுப்பு:நாமக்கல் மாவட்ட ஊராட்சி ஒன்றியங்கள்
ராகசிந்தாமணி
ராகசிந்தாமணி கையேடு தமிழ்த் திரைப்படங்களில் வந்த பாடல்கள் எந்தெந்த ராகத்தில் அமைந்துள்ளன என்பதனை விளக்கும் ஆங்கிலத்தில் அமைன்த ஒரு இசை குறித்த கையேடாகும். இதில் ஹரிதாஸ் திரைப்படம் முதம் 2005ஆம் ஆண்டு வரை வெளிவந்த 1800 தமிழ்த் திரைப்படப் பாடல்கள் 160 ராகங்களின் கீழ் வகைப்படுத்தப்பட்டுள்ளன. ஒவ்வொரு ராகத்தின் ஆரோகணம், அவரோகணம் குறித்த குறிப்புக்களும், மற்றும் ராகம் குறித்த சிறப்புத் தகவல்களும் குறிப்பிடப்பட்டு பாடல்களின் பெயர்களும் அவை இடம் பெறும் திரைப்படங்களின் பெயர்களும் பட்டியலிடப்பட்டுள்ளன. மேலும் இந்தக் கையேட்டின் இறுதியில் பாடல்கள் அகர வரிசைப்படி பட்டியலிடப்பட்டுள்ளன. திரையிசையில் உள்ள கர்நாடக ராகங்களை அறிய விரும்புவோர்க்கு இது ஒரு பயனுள்ள நூல். இதனைத் தொகுத்து வெளியுட்டுள்ளவர் சென்னையைச் சேர்ந்த சுந்தரராமன்.
பகுப்பு:ஆங்கில நூல்கள்
தெய்மொசு (துணைக்கோள்)
தேய்மொஸ் துணைக்கோள் ஆனது செவ்வாயின் இரு துணைக்கோள்களில் செவ்வாய்க் கோளுக்கு சற்று தொலைவில் உள்ளதும் மிகச் சிறியதுமான துணைக்கோளாகும். செவ்வாயின் மற்றைய துணைக்கோளான போபொஸ் தெய்மொசை விட 1.79787 மடங்கு நிறை கூடியது. இது 12 ஆம் திகதி ஆகஸ்ட் மாதம் 1877 இல் ஆசப் ஹால் என்பவரால் கண்டறியப்பட்டது. இதன் விஞ்ஞான ரீதியான பெயர் செவ்வாய் 2 (Mars II) என்பதாகும். இதன் விடுபடுதிசை வேகம் 5.556m/s ஆகும். இதன் நிறை 1.4762×1015 கிலோகிராம்கள் (24.7179) புவித் திணிவுகள் ஆகும்.
மேற்கோள்கள்
பகுப்பு:செவ்வாயின் துணைக்கோள்கள்
லலித் திசாநாயக்க
லலித் திசாநாயக்க Lalith Dissanayake,, இலங்கை அரசியல்வாதி. இவர் 2010) ஏப்ரலில் நடைபெற்ற 7வது நாடாளுமன்றப் பொதுத் தேர்தலில் ஐக்கிய மக்கள் சுதந்திர முன்னணி சார்பில் கேகாலை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் சுகாதார பிரதி அமைச்சராகவும் உள்ளார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
தலாசு பிராந்தியம்
தலாஸ் பிராந்தியம் (Talas Region, கிருகிசு மொழி :Талас облусу ) என்பது கிர்கிஸ்தானின் ஒரு மாகாணம் ( ஒப்லாஸ்ட் ) ஆகும். இதன் தலைநகரம் தலாஸ் நகரம். இதன் எல்லைகளாக மேற்கிலும், வடக்கிலும் கஜகஸ்தானின் ஜம்பில் பிராந்தியம், கிழக்கில் சுய் பிராந்தியம், தெற்கே ஜலால்-அபாத் பிராந்தியம், தென்மேற்கில்  உஸ்பெகிஸ்தானின்  விரல் அமைந்துள்ளது. இது பொதுவாக மேற்கு நோக்கி திறந்த U- வடிவ பள்ளத்தாக்கு ஆகும். இதன் வடக்கு பகுதி கிர்கிஸ் ஆலா-டூ மலைகளால் சூழப்பட்டுள்ளது. இது சூய் பிராந்தியத்தின் தெற்கு எல்லையாகவும் உள்ளது. கிழக்கு முனையில், தலாஸ் ஆலா-டூ மலை பிரிந்து தெற்கு எல்லையாக உள்ளது. தலாஸ் ஆறு பள்ளத்தாக்கின் மையப்பகுதி வழியாக பாய்கிறது. பிரதான நெடுஞ்சாலை (A361) கிழக்கிலிருந்து எட்மக் கணவாய் வழியாக நுழைகிறது (வானிலை காரணமாக குளிர்காலத்தில் மோசமானதாக மாறக்கூடியது) மேலும் இது பள்ளத்தாக்கிலிருந்து கஜகஸ்தானில் உள்ள தாராசுக்கு செல்கிறது. கைசில்-அடிரில் உள்ள பள்ளத்தாக்கின் வாய்க்கு அருகில், ஒரு சாலை வடக்கே தாராசை நோக்கி செல்கிறது, மற்றொன்று தெற்கே காரா-புரா கணவாய் வழியாக ஜலால்-அபாத் மாகாணம் வரை செல்கிறது. சுதந்திரத்திற்கு முன்பு பெரும்பாலான வர்த்தக தொடர்புகள் தாராசுடன் இருந்தன. வரலாற்று சிறப்புமிக்க தலாஸ் போர் இங்கு நிகழ்ந்தது.
லலித் திசாநாயக்க
வாழ்க்கைக் குறிப்பு
கொழும்பில் வசிக்கும் இவர், பௌத்த மதத்தைச் சேர்ந்தவர்.
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:1955 பிறப்புகள் பகுப்பு:கேகாலை மாவட்ட நபர்கள்
தலாசு பிராந்தியம்
புள்ளிவிவரங்கள்
2009 ஆம் ஆண்டு நிலவரப்படி, தலாஸ் பிராந்தியத்தில் ஒரு நகரம், ஒரு நகர்ப்புற வகை குடியேற்றம் மற்றும் 90 கிராமங்கள் உள்ளன. இதன் மக்கள் தொகை, 2009 ஆம் ஆண்டு மக்கள் தொகை மற்றும் வீட்டுவசதி கணக்கெடுப்பின்படி, 219.6 ஆயிரம் (கணக்கிடப்பட்ட உண்மையான மக்கள் தொகை) அல்லது 226.8 ஆயிரம் (தோராய மக்கள் தொகை) ஆகும். 2020 ஆம் ஆண்டின் தொடக்கத்தில் பிராந்தியத்தின் மதிப்பிடப்பட்ட மக்கள் தொகை 267,360 ஆகும்.
தலாஸ் மாவட்டங்கள்
தலாஸ் பிராந்தியம் நிர்வாக ரீதியாக 4 மாவட்டங்களாக பிரிக்கப்பட்டுள்ளது:
குறிப்புகள்
பகுப்பு:கிர்கிசுத்தானின் பிராந்தியங்கள் பகுப்பு:Coordinates on Wikidata
அசிசி பிரான்சிசுவின் செபம்
அசிசி பிரான்சிசுவின் செபம் (Prayer of St. Francis) என்பது ஒரு கிறித்தவ இறைவேண்டலாகும். இது 13ஆம் நூற்றாண்டில் வாழ்ந்த புனித அசிசியின் பிரான்சிசுவால் இயற்றப்பட்டது என்று எண்ணப்பட்டாலும் இன்று வழக்கத்திலுள்ள வடிவத்தில் முதன் முதலில் 1912இல் பிரஞ்சு மொழியில், பிரான்சிலிருந்து வெளியான லா க்ளோஷேட் (La Clochette) என்னும் ஆன்மீக இதழில் வெளிவந்தது. இந்த இறைவேண்டலில் அடங்கியுள்ள ஆழ்ந்த கருத்துகள் அசிசி நகர் பிரான்சிசுவின் சிந்தனையோடும் ஆன்மிக அணுகுமுறையோடும் முற்றிலும் இசைந்துள்ளன என்று ஆய்வாளர்கள் நிறுவியுள்ளனர்.
அசிசி பிரான்சிசுவின் இறைவேண்டல் எழுந்த வரலாறு
முதலாம் உலகப் போரின் போது இந்த இறைவேண்டல் "(உலக) அமைதிக்கான செபம்" என்னும் பெயரில் மக்களிடையே வழங்கலாயிற்று. அதற்குத் தூண்டுதலாக அமைந்தது திருத்தந்தை பதினைந்தாம் பெனடிக்டின் ஆணையின் படி, வத்திக்கான் நகரிலிருந்து வெளியாகின்ற "ஒஸ்ஸெர்வாத்தோரே ரொமானோ" (L'Osservatore Romano) என்னும் இதழின் 1916, சனவரி 20 பதிப்பில் இந்த இறைவேண்டலின் இத்தாலிய மொழிபெயர்ப்பு வெளியானது தான்.
"ஒஸ்ஸெர்வாத்தோரே ரொமானோ" இதழில் வெளியான இறைவேண்டலை, பிரஞ்சு மொழி இதழான "லா க்ருவா" (La Croix) என்னும் இதழ் 1916, சனவரி 28ஆம் நாள் வெளியிட்டது.
இவ்வாறு "(உலக) அமைதிக்கான செபம்" மக்களிடையே இன்னும் விரிவாகப் பரவலாயிற்று.
1936இல் இந்த இறைவேண்டல் ஆங்கிலத்தில் மொழிபெயர்க்கப்பட்டு, ஐக்கிய அமெரிக்க நாடுகளில் வழக்கத்தில் வந்தது. அப்போது அதற்கு "புனித அசிசி பிரான்சிசுவின் செபம்" என்னும் பெயர் கொடுக்கப்பட்டது.
இரண்டாம் உலகப் போரின் போதும் அதன் பின்பும் அமெரிக்காவில் கர்தினால் ஸ்பெல்மான், நாடாளுமன்ற மேலவை உறுப்பினர் ஆல்பெர்ட் வால் ஹாக்ஸ் ஆகியோர் இந்த இறைவேண்டலின் பல்லாயிரக் கணக்கான பிரதிகளை மக்களுக்கு விநியோகம் செய்தனர்.
அசிசி பிரான்சிசுவின் இறைவேண்டல் - தமிழில்
இச்செபத்தின் தமிழ் வடிவம் பின்வருமாறு:
தூண் அன்னை பசிலிக்கா
வெளி இணைப்புக்கள்
பகுப்பு:எசுப்பானியப் பேராலயங்கள் பகுப்பு:எசுப்பானியாவின் 12 புதையல்கள்
அசிசி பிரான்சிசுவின் செபம்
பொதுப் பயன்பாடு
அன்னை தெரேசா தான் துவங்கிய பிறர் அன்பின் பணியாளர் சபையின் காலை செபத்தில் இதனை ஒரு பகுதியாக இணைத்தார். 1979-ஆம் ஆண்டு நோபல் அமைதிப் பரிசு பெற்றபோது இச்செபம் வாசிக்கப்பட கேட்டுக்கொண்டார். 1979ஆம் ஆண்டில் மார்கரெட் தாட்சர் ஐக்கிய இராச்சியத்தின் பிரதமராக தேர்வான போது, இச்செபத்தின் தழுவிய வடிவத்தை செய்தியாளர்களிடம் வாசித்தார். 1984-ஆம் ஆண்டு நோபல் அமைதிப் பரிசு பெற்ற பேராயர் டெசுமான்ட் டுட்டு, இச்செபம் தனது பக்தி முயற்சிகளில் முக்கிய இடம் பெற்றதாக கூறியுள்ளார்.
அன்னை தெரேசா 1985ஆம் ஆண்டு ஐக்கிய நாடுகள் பொதுப் பேரவைக் கூட்டத்தில் உரையாற்றியபோது அங்கு இந்த இறைவேண்டலின் தழுவிய வடிவத்தை வாசித்தார்.
அக்டோபர் 1995ஆம் ஆண்டு திருத்தந்தை இரண்டாம் அருள் சின்னப்பர், ஐக்கிய நாடுகள் அவையில் உரையாற்ற நியூ யோர்க் மாநிலம் வந்தபோது, அமெரிக்காவின் குடியரசுத் தலைவர் பில் கிளின்டன் இச்செபத்திலிருந்து ஒரு பகுதியை தனது வரவேற்புரையில் கையாண்டார்.
வழிபாட்டில் பயன்பாடு
கிறித்தவ வழிபாட்டின்போது இந்த இறைவேண்டல், குறிப்பாக கத்தோலிக்க திருச்சபை நிகழ்வுகளில் வெவ்வேறு தழுவல்களில் பாடப்படுகின்றது. அத்தகைய இசைப் பாடல்களின் ஒரு வடிவம் கீழே தரப்படுகிறது :
வெளி இணைப்புகள்
பகுப்பு:கிறித்தவ இறைவேண்டல்கள்
தேசிய தொழில்நுட்பக் கழகம், திருச்சி
தேசிய தொழில்நுட்பக் கழகம், திருச்சிராப்பள்ளி (National Institute of Technology, Tiruchirappalli, NITT), என்பது இந்தியாவின் தமிழ்நாடு மாநிலத்தில் திருச்சிராப்பள்ளியில் அமைந்துள்ள அரசுப் பொறியியல், மற்றும் தொழில்நுட்பப் பல்கலைக்கழகம் ஆகும். இது முன்னர் மண்டலப் பொறியியல் கல்லூரி, திருச்சிராப்பள்ளி (Regional Engineering College, REC) என அழைக்கப்பட்டது.
அமைவிடம்: இக்கழகம் திருச்சியிலிருந்து, தஞ்சாவூர் செல்லும் சாலையில் இருக்கும், துவாக்குடி என்னும் திருச்சியின் புறநகர் பகுதியில் உள்ளது.
தொழில்நுட்பத்தில் சிறந்தவர்களை உருவாக்குவதற்காக 1964 ஆம் ஆண்டில் இக்கல்வி நிறுவனம் நிறுவப்பட்டது. நாடு முழுவதிலும் உள்ள 31 தேசிய தொழில்நுட்ப கழகங்களில் இதுவும் ஒன்றாகும். ஏறத்தாழ ஐயாயிரத்திற்கும் மேற்பட்ட மாணவர்கள் இளங்கலை, முதுகலை மற்றும் முனைவர் பட்டங்களுக்கான பாடத்திட்டங்களை பொறியியல் மற்றும் தொழில்நுட்பத்தின் பல்வேறு துறைகளில் பயின்று வருகின்றனர்.
வெளி இணைப்புகள்
பகுப்பு:இந்திய தொழில்நுட்பக் கழகங்கள் பகுப்பு:தமிழ்நாட்டு பொறியியல் கல்லூரிகள்
திருமங்கலக்குடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:திருவிடைமருதூர் வட்டாரம்
சுந்தா செல்ஃபு சதுப்புநிலங்கள்
சுந்தா செல்ஃபு சதுப்புநில சூழல் மண்டலம் (Sunda Shelf mangroves ecoregion) போர்னியோ தீவுகள், மலேசியா மற்றும் இந்தோனேசியாவின் கிழக்கு சுமத்ரா தீவுகளின் கடற்கரையின் தனித்துவ சதுப்புநில உயிரியல் பகுதிகளில் உள்ளது. இப்பகுதிகள் நீள் மூக்கு குரங்குகளின் தாயகமாகும்.
தாவரங்கள்
உலகின் பெரும்பாலான சதுப்புநிலக் காடுகளை விட இங்கு அதிகமான தாவர இனங்கள் உள்ளன. ஐந்து வெவ்வேறு வகையான சதுப்புநிலங்கள் பிராந்தியத்தின் சில பகுதிகளில் ஆதிக்கம் செலுத்துகின்றன: பூக்கும் தாவர வகைகளான அவிசென்னியா மற்றும் சோனெரேசியா இனங்கள் அதிக உப்புத்தன்மை நீரும் வலிமையான அலைகளும் கொண்ட கடற்கரைகளில் உள்ளன. இவற்றுக்குப் பின்னால் உள்ள சதுப்புநிலங்களில் ரைசோபோரா எனப்படும் வெப்பமண்டல சதுப்புநில மரங்களின் இனமும், புருகுயேரா எனப்படும் சதுப்புநில சிற்றினத் தாவரங்களும் கானப்படுகின்றன. நைபா புரூடிகன்சு பனை இனங்கள் நன்னீர் ஓடைகளிலும் உள்நாட்டிலும் காணப்படுகின்றன.
விலங்குகள்
புரோபோசுகிசு குரங்கு எனப்படும் நீள்மூக்கு குரங்குகள் இப்பகுதிகளில் காணப்படும் பாலூட்டி வகை விலங்கினமாகும். இக்குரங்குகள் இத்தகைய சதுப்பு நில கடற்கரை வாழ்விடங்களில் மட்டுமே வாழ்கின்றன. பறவைகளிலும் பல இனங்கள் இப்பகுதிகளில் காணப்படுகின்றன.
அச்சுறுத்தல்கள் மற்றும் பாதுகாப்பு
விறகு, விவசாயம், இறால் வளர்ப்பு போன்ற கிராம, நகர்ப்புற மேம்பாட்டிற்காகவும் நிலத்தை சுத்தப்படுத்துவதற்காகவும் மரங்கள் வெட்டப்படுவதால் இந்த சதுப்புநிலங்கள் பாதிக்கப்பட்டு சுற்றுச்சூழல் அமைப்புகளும் பாதிப்புக்கு உள்ளாகும் நிலையில் உள்ளன. மலேசியாவின் போர்னியோ பாகோ தேசிய பூங்கா, இந்தோனேசியாவில் உள்ள தஞ்சங் புட்டிங் மற்றும் குனுங் பலுங் தேசிய பூங்காக்கள், சுமத்ரா பெர்பாக் மற்றும் செம்பிலாங் தேசிய பூங்காக்கள் உட்பட ஏராளமான பாதுகாக்கப்பட்ட பகுதிகளில் சதுப்புநிலங்கள் ஒரு பகுதியாக இருந்தாலும் உயிரினங்களின் வாழ்விட இழப்பு நீடிக்கிறது.
மேற்கோள்கள்
பகுப்பு:மலேசியாவின் புவியியல்
அனெசிடெமசு
அனெசிடெமசு (Aenesidemus, கிரேக்கம்: Αἰνησίδημος Ainēsidēmos) என்பவர் ஒரு கிரேக்க ஐயுறவுவாத மெய்யியலாளர் ஆவார். இவர் கிரீட் தீவில் உள்ள நோசோசு நகரில் பிறந்தார். இவர் கிமு 1-ஆம் நூற்றாண்டைச் சேர்ந்தவர். அலெக்சாந்திரியாவில் மெய்யியலைப் பயிற்றுவித்தார். சிசெரோவுக்குப் பின்னர் பெயர்பெற்றிருந்தார். இவர் பிளாட்டோவின் கல்விக்கழகத்தில் உறுப்பினராக இருந்திருக்கலாம். அதன் கோட்பாடுகளை மறுத்துவிட்டதால், தனக்கு முன்பே பிர்ரோவும் டைமனும் அறிதலியலின் தீர்க்கவியலாத சிக்கல்களுக்கான தீர்வாக முன்வைத்த தீர்ப்பு நிறுத்தி வைத்தல் (epoché) என்ற கோட்பாட்டை புத்துயிர்க்கச் செய்தார். இந்தச் சிந்தனைப்பள்ளி பிரோனியம் என்றும் மூன்றாம் ஐயுறவுவாதப் பள்ளி என்றும் வழங்கப்படுகிறது. பிரோனியம் என்ற இவரது முதன்மையான நூல் நான்கு எண்ணக்கருக்களை விவரிக்கிறது. அவையாவன, ஐயுறவுக்கான காரணங்கள், உண்மை, காரணமுடைமையை எதிர்ப்பதற்கான வாதங்கள், இயல் உலகக் கோட்பாடு, அறக்கோட்பாடு என்பனவாகும். இவற்றில் முதலாவதே மிகவும் சிறப்பானதாகும். தீர்ப்பை நிறுத்திவைப்பதற்கான இவரது வாதங்கள் பத்து பூடகங்களாக விளக்கப்படுகின்றன. இவரது எந்த நூலும் கிடைக்காததால் இவரைப் பற்றிய தகவல்களேதும் கிடைக்கவில்லை. ஆனால் இவரைப் பற்றி கான்சுடாண்டிநோபுலின் முதலாம் போசியசு (அவரது "மிரியோபிபிலியோன்" நூலிலும்), செக்ச்டசு எம்பிரிக்கசு ஆகியோரும், டையோஜீன்சு இலேயர்ஷியசு, அலெக்சாந்திரியாவின் பிலோ ஆகியோரும் விவாதித்துள்ளனர்.
வாழ்க்கை
அனெசிடெமசின் வாழ்க்கையைப் பற்றிய தகவல் ஏதும் கிடைக்கவில்லை. ஆனால் பிரோனியம் என்ற அவரது முதன்மையான நூல் பிளாட்டோவின் கல்விக்கழக உறுப்பினர் சிசெரோவின் நண்பரான டியூபெரோவுக்குக் காணிக்கையாகச் செலுத்தப்பட்டுள்ளது. இந்தத் தகவலைக் கொண்டு அறிஞர்கள் இவரும் அக்கழக உறுப்பினராக இருந்திருக்கலாமெனக் கூறுகின்றனர். இதற்கு மேலும் இவர் இலாரிசா நகரப் பிலோவின் தலைமையில் அவர் செயல்பட்டிருக்கலாம் எனவும் அப்போதுதான் இவர் ஐயுறவுவாத மெய்யியலை பிலோவின் பொய்ப்புவாதத்துக்கு எதிர்வினையாக உருவாக்கியிருக்கலாம் எனவும் கருதுகின்றனர்.
பிரோனியம்
இவரது சிறந்த நூலான பிரொனியம் (Pyrrhoneia) பண்டைய கிரேக்க மொழியில் பிரோனோய் லோகோய் (Πυρρώνειοι λóγοι) எனப்பட்டது. ஆங்கிலத்தில் பிரோனிய மொழிவுகள் அல்லது பிரோனிய நெறிமுறைகள் என்றே அடிக்கடி மொழிபெயர்க்கப்பட்டது. இந்நூல் மாந்தன் தனது அறிதலியல் குறைபாடுகளால் எப்போதும் தீர்ப்பை நிறுத்தி வைக்கவேண்டிய தேவையை முதன்மையாகப் பேசியது. எட்டு பகுதிகளாகப் பிரிக்கப்பட்ட இந்நூல் கிடைக்கவில்லை. இது அக்காலப் பிளாட்டோ கல்விக்கழகத்தின் மெய்யியல் வறட்டுவாதத்துக்கு எதிராக எழுதப்பட்டதாகும். அனெசிடெமசு தனது காலப் பிளாட்டோக் கல்விக்கழகத்தினர், உறுதிப்பாட்டுவாதிகள் கூறியவை உள்ளடங்க சில கோட்பாடுகளை வலிமையாக உறுதிபடுத்திக் கூறுவதையும் மற்றவற்றை மறுப்பதையும் கடுமையாகக் கண்டிக்கிறார். எதையும் உறுதிபடுத்துவதோ மறுப்பதோ கூடாது என வாதிடுகிறார். மேலும் தெளிவாகக் கூறவேண்டுமென்றால், அனெசிமெடசு "X எப்போதும் F ஆகும் " அல்லது  "X எப்பொதும்  F ஆகாது"  என உறுதிபடுத்தமாட்டாராம். ஆனால் அதற்கு மாற்றாக, "X எப்போதும் F ஆக அமையவேண்டியதில்லை" அல்லது "X எப்போதும் F ஆகாமலும் இருக்கவேண்டியதில்லை" என்பாராம். இதிலிருந்து அவரது ஐயுறவுவாத நிலைப்பாட்டின்படி எதிர்கூற்றுகளே ஏற்கமுடிந்த கூற்றுகளாகும். இதை, மாந்தனால் இதற்கு மேல் ஏதும் அறிதல் இயலாது, என்ற அடிப்படையைச் சார்ந்து கூறுகிறார். இது அவரது பத்துப் பூடகங்களில் மேலும் விரிவாக்கப்பட்டுள்ளது.
பத்து பூடகங்கள்
தீர்ப்பு நிறுத்திவைத்தல் (epoché) குறித்த காரணங்களை இவர் பத்து பூடகங்களாக/முறைமைகளாக அவர் வகுத்துள்ளார். அந்த பூடகங்கள் பின்வருமாறு:
வேறுவகையில் கூறவேண்டுமென்றால், சூழ்நிலைமைகளைப் பொறுத்து முடிவே இலாதபடி புலன்காட்சி வேறுபடுகிறது. ஒவ்வொருவரின் அக்கறைக்கேற்ப அது அமைதலால் மாந்தக் காட்சியாளர் எவராலுமே துல்லியமாக அதை மதிப்பிட முடியாது.. ஒவ்வொரு மாந்தனும் வேறுபட்ட புலன்காட்சியுடன் இருப்பதாலும் புலன் திரட்டிய தரவுகளை தனக்கே உரிய முறையில் அணிப்படுத்திப் புரிந்து கொள்வதாலும் முழு அறிவு என்ற எந்தவகை உறுதிப்பாட்டையும் முற்றிலுமாக எதிர்க்கிறார்.
காரணமுடைமையை எதிர்த்த விவாதங்கள்
அவரது நூலின் இரண்டாம் பகுதி காரணமுடைமைக் (casualty) கோட்பாட்டை எதிர்க்கிறது. அவர் வாதங்களில் உள்ள நிறுவல்கள் அல்லது மெய்ப்பிப்புகள் இக்கால ஐயுறவுவாதிகளின் புரிதல்களுக்கு நிகராக உள்ளன. எடுத்துக்காட்டாக, காரணத்துக்கு இயல்பான நிலவல் கிடையாது. அது காணும் மனதிலேயே நிலவுகிறது. எனவே அதன் சரித்தன்மை கருத்து வடிவானதே அல்லது அகநிலையானதே. முதல்-விளைவு (காரண-காரிய) உறவை மாந்தனின் மனதால் மட்டுமே தீர்மானிக்க முடியாது. மேலும் அவர் வாதிடுகிறார்: முதலும் விளைவும் வேறுவேறானவை எனில், அவை ஒன்று ஒருங்கே நிலவவேண்டும் அல்லது தொடர்நிலையில் நிலவவேண்டும். ஒருங்கே நிலவினால் அடிப்படையில், முதலே விளைவாகவும் விளைவே முதலாகவும் அமையும். மாறாக அவை தொடர்நிலையில் நிலவினால், விளைவு முதலுக்கு முன்னால் அமையவியலாது என்பதால், முதல் விளைவுக்கு முன்னாக அமையவேண்டும். எனவே முதல் விளைவைத் தருவதன் முன்னம் ஓர் கால இடைவெளியும் அமையவேண்டும். இதன் பொருள் என்னவெறால், அடிப்படையில் அது அதுவாகவே இல்லை என்பது தான். அவரது இந்த வாதங்கள் பின்வரும் ஐயுறவுவாத நெறிமுறையில் இருந்து உருவாகின்றன. காரணங்களுக்கான இந்த முனைவான பொது எதிர்ப்பு panti logo logos antikeitai (" ஒவ்வொரு வாதத்தையும் அதேவலிவுடன் மற்றொரு வாதம் எதிர்க்கமுடியும்") எனும் சொற்றொடரில் இருந்து உருவானதாகும்.
உலகியல், அறவியல் கோட்பாடுகள்
இந்த முடிவுக்கு வந்ததும், இராக்ளிட்டசின் இயல் உலகக் கோட்பாட்டை (செக்ச்டசு எம்பிரிக்கசு தனது Hypotyposes என்ற நூலில் விளக்கிய கோட்பாட்டை) தன்மயப்படுத்திக்கொண்டு,  அறிவோனுக்குப் புலனாகும் பொருளின் ஒருங்கமையும் முரண்பாடுகளை ஏற்பதற்கு முதலில் பொருளில் அந்த  முரண்பாடுகள் ஒருங்கே நிலவுதலை உறுதிப்படுத்திடவேண்டும் என  வாதிடுகிறார். உண்மை, காரணமுடைமை எனும் இருகருத்துக்களையும் மறுத்ததும், அறவியல் வரன்முறைகளையும் ஒழித்துக்கட்ட அடுத்து வருகிறார். முதலில் எந்தவொரு மாந்தனும் நன்மை, இன்பம், மகிழ்ச்சி ஆகியவற்றை முழு பருநிலைக் குறிக்கோளாக அடைய முடியும் என்பதை மறுக்கிறார். மேலும் எல்லாச் செயல்களுமே இன்பம்-துன்பம், நன்மை-தீமை ஆகியவை உருவாக்கும் விளைவுகளே என்கிறார்.
வெளி இணைப்புகள்
பகுப்பு:ஐயுறவியலாளர்கள் பகுப்பு:கிரேக்க மெய்யியலாளர்கள் பகுப்பு:கிமு 1-ஆம் நூற்றாண்டு நபர்கள்
அசோக் செல்வன்
அசோக் செல்வன் (பிறப்பு: 08 நவம்பர், 1989) ஒரு தமிழ் திரைப்பட நடிகர் ஆவார். இவர் சூது கவ்வும், பீட்சா II: வில்லா, தெகிடி போன்ற திரைப்படங்களில் நடித்துள்ளார்.
ஆரம்பகால வாழ்க்கை
அசோக், 8 நவம்பர் 1989 அன்று தமிழ் நாட்டில் உள்ள ஈரோடு மாவட்டத்தில் பிறந்தார். தனது 3 வயதில் சென்னைக்கு இடம் மாறினார். இவர் சென்னையில் உள்ள இலயோலாக் கல்லூரியில் பட்டப் படிப்பை முடித்தார்.
பி. முத்துலிங்காபுரம் ஊராட்சி
'''பி. முத்துலிங்காபுரம் ஊராட்சி' (P. muthulingapuram Gram Panchayat''), தமிழ்நாட்டின் மதுரை மாவட்டத்தில் உள்ள தே. கல்லுப்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1368 ஆகும். இவர்களில் பெண்கள் 691 பேரும் ஆண்கள் 677 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2ஆம் உலக சாரண ஜம்போறி
2ஆம் உலக சாரண ஜம்போறி (2nd World Scout Jamboree) 1959 இல் இடம்பெற்ற உலக சாரணர் ஜம்போறி ஆகும். இது டென்மார்க் நாட்டில் இடம்பெற்றது. இதில் 4,549 பேர் கலந்துகொண்டனர். ஆகஸ்ட் 10 ஆம் திகதி இது ஆரம்பமானது.
மேற்கோள்கள்
பகுப்பு:சாரண ஜம்போறிகள்
பெனசீர் பூட்டோ படுகொலை
பெனசீர் பூட்டோ படுகொலை (Assassination of Benazir Bhutto) 27 டிசம்பர் 2007 அன்று பாக்கித்தானின் ராவல்பிண்டியில் நடந்தது. பெனாசீர் பூட்டோ, இரண்டு முறை பாக்கித்தானின் பிரதமரும் (1988-1990; 1993-1996) மற்றும் அப்போதைய எதிர்க்கட்சி தலைவரான பாக்கித்தான் மக்கள் கட்சியின் தலைவருமான, ஜனவரி 2008 இல் நடைபெறவிருந்த தேர்தலுக்கு முன்னதாக பிரச்சாரம் செய்தார். லியாகத் நேஷனல் பாகில் நடந்த அரசியல் பேரணிக்குப் பிறகு இவர் மீது துப்பாக்கிச் சூடு நடத்தப்பட்டது, மேலும் துப்பாக்கிச் சூடு நடந்த உடனேயே ஒரு தற்கொலைத் தாக்குதல் நடைபெற்றது. ராவல்பிண்டி பொது மருத்துவமனையில் 18.16 உள்ளூர் நேரப்படி (13:16 UTC ) இவர் இறந்ததாக அறிவிக்கப்பட்டார். இந்த குண்டுவெடிப்பில் மேலும் 23 பேர் கொல்லப்பட்டனர். இரண்டு மாதங்களுக்கு முன்னர் நாடு கடத்தப்பட்ட பிறகு, பூட்டோவினைக் கொல்ல இதேபோன்ற முயற்சி நடைபெற்றது. 2007 ஆம் ஆண்டில் நடைபெற்ற கர்சாசு குண்டுவெடிப்பில்  சுமார் 180 பேர் இறந்தனர்.
ஆரம்பகாலத்தில் வெளிவந்த அறிக்கைகள் இவர் துப்பாக்கிச் சூட்டினால் இறந்ததாகக் கூறப்பட்டது. ஆனால் பாக்கித்தானின் உள்துறை அமைச்சகம் குண்டுவெடிப்பினால் பூட்டோவின் தலையில் மண்டை எலும்பு முறிந்து இறந்ததாகக் கூறியது. ஆனால் பூட்டோவின் ஆதரவாளர்கள் இந்த வாதத்தினை ஏற்கவில்லை இவர் ஏற்கனவே இரு முறை இரு முறை துப்பாக்கியால் சுடப்பட்டதில் காயமடைந்தார் எனக் கூறினர். உள்துறை அமைச்சகம் அதன் முந்தைய அரிக்கையில் இருந்து பின்வாங்கியது.
பின்னணி
வலது|thumb|267x267px| பெனாசிர் பூட்டோ, செப்டம்பர் 2004 பூட்டோ சுய-நாடுகடத்தலைத் தேர்ந்தெடுத்தார், அதே நேரத்தில் ஊழல் தொடர்பான இவரது நீதிமன்ற வழக்குகள் அயல் மற்றும் பாக்கித்தான் நீதிமன்றங்களில் நிலுவையில் இருந்தன. நாடுகடத்தப்பட்ட எட்டு ஆண்டுகளுக்குப் பிறகு துபாய் மற்றும் லண்டனுக்கு பூட்டோ திரும்பினார் கராச்சிக்கு அக்டோபர் 18, 2007 அன்று திரும்பினார். 2008 தேசிய தேர்தல்களில் அதிகாரப் பகிர்வு ஒப்பந்தம் தொடர்பாக பெர்வேஸ் முஷாரப்பைச் சந்திக்க இவர் சென்றார்.
படுகொலை
பெனசிர் பூட்டோ ராவல்பிண்டி நகரில் பாக்கித்தான் மக்கள் கட்சி ஆதரவாளர்களின் பேரணியில் உரையாற்றினார், அப்போது பேரணியில் குண்டு வெடித்தது. ஒன்று அல்லது அதற்கு மேற்பட்ட கொலையாளிகள் துப்பாக்கியால் சுட்டதாக ஆரம்ப காவல்துறை அறிக்கைகள் தெரிவித்தன. இவரது வாகனத்தின் அருகில் தற்கொலைத் தாக்குதல் நடந்துள்ளது.
1-குளோரோபென்டேன்
1-குளோரோபென்டேன் (1-Chloropentane) என்பது C5H11Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் ஆல்க்கைல் ஆலைடு என்று வகைப்படுத்தப்படுகிறது. தீப்பிடித்து எரியக்கூடிய இச்சேர்மம் அதிக வினைத்திறம் மிக்கது ஆகும்.
மேற்கோள்கள்
பகுப்பு:குளோரோ ஆல்க்கேன்கள் பகுப்பு:கரிம ஆலைடுகள்
தீ உறங்கும் காடு (நூல்)
தீ உறங்கும் காடு எனும் கவிதை நூல் டெம்மி அளவில், சர்வதேசத் தர புத்தக எண் ISBN 978-93-81099-41-4 கொண்டு 108 பக்கங்களில் திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.
நூலாசிரியர்
தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.
உள்ளடக்கம்
இந்நூலில் நூலாசிரியர் எழுதிய புதுக்கவிதைகள் இடம் பெற்றிருக்கின்றன.
பகுப்பு:தமிழ் கவிதை நூல்கள்
மேட்டூர் வருவாய் பிரிவு
மேட்டூர் வருவாய் பிரிவு (Mettur Division) இந்தியா, தமிழ்நாடு, சேலம்  மாவட்டத்தில்   அமைந்துள்ளது.
நங்கானா சாகிபு மாவட்டம்
நங்கானா சாகிபு மாவட்டம் (Nankana Sahib District) பாகிஸ்தான் நாட்டின் பஞ்சாப் மாகாணத்தின் 36 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நங்கானா சாகிபு நகரம் ஆகும். நங்கானா சாகிபு நகரம் சீக்கியர்களின் குருத்துவார் அமைந்த புனித யாத்திரை தலமாகும்.
மேட்டூர் வருவாய் பிரிவு
மேற்பார்வை
பகுப்பு:சேலம் மாவட்டம் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
நங்கானா சாகிபு மாவட்டம்
நாங்கனா சாகிபு, லாகூரிலிருந்து மேற்கே 55 கிலோ மீட்டர் தொலைவிலும், பைசலாபாத் நகரத்திலிருந்து கிழக்கே 55 கிலோ மீட்டர் தொலைவிலும் உள்ளது. இம்மாவட்டத்தின் பெரிய வணிக நகரம் ஷாகோட் ஆகும்.
மாவட்ட நிர்வாகம்
2005-இல் நிறுவப்பட்ட நங்கானா சாகிபு மாவட்டம் நங்கானா சாகிபு, சாங்லா மலை மற்றும் ஷாகோட் எனும் மூன்று வட்டங்களைக் கொண்டுள்ளது. மேலும் 68 ஒன்றியக் குழுக்களும், 478 கிராமங்களையும் கொண்டுள்ளது.
இம்மாவட்டத்தில் 1058 பள்ளிக் கூடங்களும், 6 கலை மற்றும் அறிவியல் கல்லூரிகளும், 10 காவல் நிலையங்களும், 3 தொடருந்து நிலையங்களும், 13 அஞ்சல் நிலையங்களும், 57 வங்கிக் கிளைகளும் உள்ளது.
மக்கள் தொகையியல்
2,720 சதுர கிலோ மீட்டர் பரப்பளவு கொண்ட நங்கானா சாகிபு  மாவட்டத்தின்  மொத்த மக்கள் தொகை 12,42,000 ஆகும். இம்மாவட்டத்தில் இசுலாமியர்கள் பெரும்பான்மையாகவும், சீக்கியர்கள் சிறுபான்மையின மக்களாகவும் உள்ளனர்.
இம்மாவட்டத்தில் பஞ்சாபி மொழியை 98.58% மக்களும், உருது மொழியை 0.41% மக்களும், பஞ்சாபியின் குர்முகி வழக்கை 0.1% மக்களும் பேசுகின்றனர்.
பொருளாதாரம்
வேளாண் பொருளாதாரத்தை நம்பியுள்ள இம்மாவட்டத்தில் நெல், கோதுமை, கரும்பு முக்கிய பயிர்களாகும். மேலும் கொய்யா, எலுமிச்சம் பழம், உருளைக் கிழங்கு, காரட், காலிபிளவர் மற்றும் டர்னிப் பயிரிடப்படுகிறது. 151 சிறு, குறு, நடுத்தர தொழில் நிறுவனங்கள் உள்ளது. 12,636 ஏக்கரில் காடுகளைக் கொண்டுள்ளது.
மேற்கோள்கள்
பகுப்பு:பாக்கித்தானின் மாவட்டங்கள்
பாளையங்கோட்டை நாராயணசுவாமி கோயில்
பாளையங்கோட்டை நாராயணசுவாமி கோயில் தமிழ்நாட்டில் திருநெல்வேலி மாவட்டம், பாளையங்கோட்டை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோவிந்தராஜ் நகர் சட்டமன்றத் தொகுதி
கோவிந்தராஜ் நகர் சட்டமன்றத் தொகுதி (Govindraj Nagar Assembly constituency) என்பது இந்தியாவின் தென் மாநிலமான கருநாடகாவின் கர்நாடகா சட்டமன்றத்தில் உள்ள 224 தொகுதிகளில் ஒன்றாகும். இது பெங்களூர் தெற்கு மக்களவைத் தொகுதியின் ஒரு பகுதியாகும்.
தேர்தல் முடிவுகள்
=== 2023 சட்டமன்றத் தேர்தல் ===
மேரி போன்ஃபான்டி
thumb|Marie Bonfanti அன்னா மரியா பெலிசிட்டா போன்ஃபான்டி (Anna Maria Felicita Bonfanti (1845-1921), "மேரி" அல்லது "மரியெட்டா போன்ஃபான்டி" என்றும் அழைக்கப்பட்ட இவர், அமெரிக்க பாலே நடனக் கலைஞர் ஆவார்.
இவர் செப்டம்பர் 10, 1866 அன்று நியூயார்க் நகரத்தில் ஒரு நடன நிகழ்ச்சியில் அறிமுகமானார். இரண்டு நாட்களுக்குப் பிறகு அதே திரையரங்கில் தி பிளாக் கிரூக் என்ற நிகழ்ச்சியில் முதன்மை நடன கலைஞராக இருந்தார். 1860 களின் நடுப்பகுதியிலிருந்து 20 ஆம் நூற்றாண்டின் ஆரம்பம் வரை இவரது வெளிப்பாட்டு நடனம் மற்றும் தனிப்பட்ட வாழ்க்கை ஆகியவற்றில் இவரது திறமை பரவலாக இருந்தது.
ரூத் செயிண்ட் டெனிஸ் மற்றும் இசடோரா டங்கன் ஆகியோர் இவரது மாணவர்களில் அடங்குவர்.
இத்தாலியில் பிறந்த போன்ஃபான்டி ஜார்ஜ் ஹாஃப்மேன் என்பவரை மணந்தார்.
வெளி இணைப்புகள்
பகுப்பு:1921 இறப்புகள் பகுப்பு:1845 பிறப்புகள் பகுப்பு:அமெரிக்க நடன இசைக் கலைஞர்கள்
சிந்து அருங்காட்சியகம்
சிந்து அருங்காட்சியகம் ('Sindh Museum') பாக்கித்தான் நாட்டின் சிந்து மாகாணத்தில் உள்ள ஐதராபாத்து நகரத்தில் அமைந்துள்ளது.
சிந்து அருங்காட்சியகம் 1971 ஆம் ஆண்டு நிறுவப்பட்டது. சிந்துவின் கலாச்சார வரலாற்றின் பதிவுகளை சேகரிப்பது, பாதுகாப்பது, ஆய்வு செய்தல் மற்றும் காட்சிப்படுத்துதல் போன்றவை அருங்காட்சியகம் நிறுவப்பட்டதற்கான நோக்கங்களாகும். அருங்காட்சியகத்தில் சிந்து மற்றும் சிந்து சமவெளி நாகரிகத்தின் வரலாறு மற்றும் பாரம்பரியம் வைக்கப்பட்டுள்ளது. சம்மா, சூம்ரா, கல்கோரா மற்றும் தல்பூர் காலங்கள் உட்பட சிந்துவின் பல்வேறு ஆட்சி காலங்களின் பொருட்களை இந்த அருங்காட்சியகத்தில் காணலாம். மேலும் சிந்தி மக்களின் வாழ்க்கை முறையையும் இங்கு அறியமுடியும். நவீன சிந்துப் பெண்களை பழைய உலகின் பெண்களுடன் ஒப்பிட்டுப் பார்க்கும் கலைக் கண்காட்சியும் அருங்காட்சியக கண்காட்சிகளில் உள்ளது.
மேற்கோள்கள்
பகுப்பு:பாக்கித்தானிலுள்ள அருங்காட்சியகங்கள் பகுப்பு:சிந்து மாகாணம்
குரங்கு கை மரம்
குரங்கு கை மரம் (Lecythis ollaria) என்பது பிரேசில், கயானா மற்றும் வெனிசுலாவில் உள்ள காடுகளில் வளரும் ஒரு வகை மரமாகும். இந்த மரம் உள்நாட்டில் கோகோ டி மோனோ என்று அழைக்கப்படுகிறது, மேலும் அதன் திசுக்களில் செலீனியம் குவிந்துள்ளது. இது பிரேசில் கொட்டை மரத்தின் ( இந்த மரத்தின் அறிவியல் பெயர் Bertholletia excelsa ) குடும்பத்தில் உள்ளது. இதன் விதைகள் பழுத்தவுடன் வெடிக்கும். எண்ணெய் நிறைந்த சதைப்பற்றுள்ள உட்புறம் மற்றும் மரத்தாலான வெளிப்புற உறை ஆகியவற்றைக் கொண்ட விதைகளைப் பிரித்தெடுப்பதற்காக குரங்குகள் கொட்டைகளுக்குள் தங்கள் கைகளை பயன்படுத்துவதகக் கூறப்படுகிறது
மரத்தின் அமைவு முறை
இது பெரு மரம் ஆகும். இதனுடைய தன்மை மிகவும் கடினமானது. இதில் வெள்ளை நிறப் பூக்கள் வருகிறது. கொட்டைகள் ஒரு இனிமையான சுவையுடன் இருப்பதால் மனிதர்களால் உண்ணப்படுகின்றன. மேல் ஓடு கடினமாகவும், பழுப்பு நிறத்திலும் உள்ளது. பார்ப்பதற்கு பானை போன்ற வடிவில் உள்ளது. காய் கனிந்தவுடன் மூடி திறந்து கீழே விழுந்து விடுகிறது. உள்ளே உள்ள விதைகள் கீழே கொட்டிவிடுகிறது. இதனால் இதனுடைய விதையை சேகரிப்பது மிகவும் கடினம். ஆகையால் இதன் விதைகள் அதிக விலை கொடுத்து வாங்கவேண்டும்.
இதனுடைய சுவைக்காக குரங்கு தலையை வெளியே விட்டப்பிறகு வெளியே எடுக்க முடியாமல் மாட்டிக்கொள்கிறது. இந்தப் பழத்தை வைத்து குரங்கையும், நாயையும் பிடிக்கிறார்கள்.
நச்சுத்தன்மை
தென் அமெரிக்காவில் முன்பு ஆரோக்கியமான இரண்டு பெண்களுக்கு குமட்டல், வாந்தி மற்றும் நரம்பியல் அறிகுறிகள் தோன்றியது. இரண்டு வாரங்களுக்குப் பிறகு அதிக முடி உதிர்தலுக்குப் பிறகு, முதலில் எந்த காரணத்தையும் கண்டுபிடிக்க முடியவில்லை. இந்த மரத்தின் கொட்டைகளை சாப்பிட்டதால் ஏற்பட்ட கடுமையான செலினியம் நச்சுத்தன்மையால் அவர்கள் பாதிக்கப்பட்டுள்ளனர் என்பது பின்னர் கண்டறியப்பட்டது. அவர்கள் கொட்டைகளை சாப்பிட்ட எட்டு வாரங்களுக்குப் பிறகும் அவர்களின் இரத்தத்தில் செலினியம் அளவு அதிகரித்தது. இதன் பட்டை, இலைகள், கொட்டைகள் மற்றும் விதைகளின் திசுக்கள் அனைத்திலும் செலினியம் உள்ளது. ஆனால் அதிக செறிவு ஒரு கிலோவிற்கு ஐந்து கிராம் கொண்ட கொட்டைகளில் இருந்தது. அதில் பாதி தண்ணீரில் கரையக்கூடியது. மரம் ஒரு செலினியம் திரட்டியாகக் கருதப்படுகிறது மற்றும் தனிமத்தின் ஒரு பகுதி செலினியம் நிறைந்த புரதங்களுடன் பிணைக்கப்பட்டுள்ளது.
பொருளாதாரப் பயன்கள்
இம்மரம் பிரேசில் நாட்டில் வளர்கிறது. இதனுடைய பழம் சாக்லேட் தயாரிக்கப் பயன்படுகிறது.
நிலை
ஆபத்தான உயிரினங்களின் செம்பட்டியலில் இந்த கொட்டைகள் தீவாய்ப்புக் கவலை குறைந்த இனம் என பட்டியலிட்டுள்ளது. ஏனெனில் இது வெப்பமண்டல மழைக்காடுகளில் பரவலான புவியியல் பரவலைக் கொண்டுள்ளது.
மேற்கோள்
சிறியதும் பெரியதும்  ஆசிரியர்: ஏற்காடு இளங்கோ வெளியீடு:அறிவியல் வெளியீடு, ஜூன் 2001
பகுப்பு:மரங்கள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
மேற்கு பிளாண்டர்சு
மேற்கு பிளாண்டர்சு (West-Vlaanderen ; வட விளமிய மொழி: West Vloandern; பிரெஞ்சு மொழி: (Province de) Flandre-Occidentale; இடாய்ச்சு மொழி: Westflandern) பெல்ஜியம் நாட்டின் பிளாண்டர்சு மண்டலத்தில் உள்ள மேற்கு எல்லை மாகாணம் ஆகும்.பெல்ஜியத்தின் இதுவே கடற்புர மாகாணம் ஆகும். இதன் வடக்கு முகமாக வடகடல் அமைந்துள்ளது. வட கிழக்கே நெதர்லாந்து நாட்டுடன் எல்லைப்பகுதியை கொண்டது. கிழக்கே கிழக்கு பிளாண்டர்சு மாகாணம் அமைந்துள்ளது. வல்லோனியா மண்டலத்தில் உள்ள மாகாணமான ஹாய்நட் தென்கிழக்கே அமைந்துள்ளது. மேற்கு பிளாண்டர்சு மாகாணம் மேற்கே பிரான்சு நாட்டுடன் தன் எல்லையைக் கொண்டுள்ளது. இதன் தலைநகரம் புருக்கிஸ் ஆகும்.
மேற்கோள்கள்
பகுப்பு:பெல்ஜியத்தின் மாகாணங்கள்
விஸ்வநாதபுரி ஊராட்சி
விஸ்வநாதபுரி ஊராட்சி (Viswanathapuri Gram Panchayat), தமிழ்நாட்டின் கரூர் மாவட்டத்தில் உள்ள க. பரமத்தி வட்டத்தில் அமைந்துள்ளது. இந்த ஊராட்சி, அரவக்குறிச்சி சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1252 பேர் ஆவர். இவர்களில் பெண்கள் 668 பேரும் ஆண்கள் 584 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிதம்பரம் வருவாய் பிரிவு
சிதம்பரம் வருவாய் பிரிவு  (Chidambaram division) இந்தியா-தமிழ்நாடு மாநிலம் கடலூர்  மாவட்டத்தில் சிதம்பரம்  வருவாய் பிரிவு அமைந்துள்ளது.
சான்றுகள்
பகுப்பு:கடலூர் மாவட்டம் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
இலாபம்
கணக்கீட்டில் இலாபம் எனப்படுவது ஒரு பொருளின் அல்லது சேவையின் விலைக்கும் அப்பொருளுடன் அல்லது சேவையுடன் தொடர்புபட்ட அனைத்து கிரயங்களுக்கும் இடையிலான வித்தியாசம் ஆகும்.
வரையறை
பொது வழக்கில் பலதரப்பட்ட இலாப அளவீடுகள் உள்ளன.
மொத்த இலாபம்  எனப்படுவது விற்பனை வருமானத்திலிருந்து விற்கப்பட்ட பொருளின் கிரயத்தை நீக்கினால் பெறபடுவதாகும். மேலும் மொத்தலாபமானது பொதுச் செலவீனங்கலான ஆராய்ச்சி அபிவிருத்தி செலவீனங்கள், விற்பனை சந்தைபடுத்தல் செலவீனங்கள், வட்டி, வரி போன்றவற்றையும் உள்ளடக்கயுள்ளது.
செயற்பாட்டு இலாபம்  செயற்பாட்டு இலாபமானது விற்பனை வருமானத்திலிருந்து அனைத்து செயற்பாட்டு செலவுகளையும் நீக்கினால் பெறபடுவதாகும். இது வட்டி வரிக்கு முன்னரான இலாபம் எனவும் கூறப்படும்.
(தேறிய) வரிக்கு முன்னரான இலாபம் செயற்பாட்டு இலாபத்திலிருந்து வட்டிச் செலவை நீக்கினால் பெறபடுவதாகும். மேலும் இது தேறிய செயற்பாட்டு இலாபம் எனவும் கூறப்படும்.
தேறிய இலாபம் தேறிய இலாபமானது வரிக்கு பின்னான இலாபதிட்கு சமனானது.
எருமைப்பட்டி ஊராட்சி ஒன்றியம்
எருமைப்பட்டி ஊராட்சி ஒன்றியம், தமிழ்நாட்டின்  நாமக்கல் மாவட்டத்தில் உள்ள பதினைந்து   ஊராட்சி ஒன்றியங்களில்  ஒன்றாகும். எருமைப்பட்டி ஊராட்சி ஒன்றியம் இருபத்தி நாலு ஊராட்சி மன்றங்களைக் கொண்டுள்ளது. சேந்தமங்கலம் வட்டத்தில் உள்ள எருமைப்பட்டி ஊராட்சி ஒன்றியத்தின் வட்டார வளர்ச்சி அலுவலகம் எருமைப்பட்டியில் இயங்குகிறது.
ஊராட்சி மன்றங்கள்
எருமைப்பட்டி ஊராட்சி ஒன்றியத்தில் உள்ள இருபத்தி நான்கு ஊராட்சி மன்றங்களின் விவரம்;
மேற்கோள்கள்
பகுப்பு:நாமக்கல் மாவட்ட ஊராட்சி ஒன்றியங்கள்
புள்ளியியல் தலைப்புகள் பட்டியல்
மாதிரியெடுத்தல்
பகுப்பு:கணிதம் தலைப்புகள் பட்டியல் பகுப்பு:புள்ளியியல்
சாகர் (சட்டமன்றத் தொகுதி)
சாகர் (சட்டமன்றத் தொகுதி) (இந்தி:सागर विधान सभा निर्वाचन क्षेत्र) (தொகுதி எண்:041) என்பது இந்தியாவின் மத்திய பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சாகர் மாவட்டத்தில் அமைந்துள்ளது . . இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.
தற்போதைய சட்டமன்ற உறுப்பினர்
சாகர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த சைலேந்திர ஜெயின் உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:சாகர் மாவட்டம்
செயுத்தாவின் அரச தூண்கள்
செயுத்தாவின் அரச தூண்கள் (Royal Walls of Ceuta; எசுப்பானியம்: Murallas Reales de Ceuta) எசுப்பானியாவின், தன்னாட்சிக்கு உட்பட்ட செயுத்தாவில் (வட ஆபிரிக்கா) அமைந்துள்ள மாபெரும் தூண்கள் ஆகும். இத்தூண்கள் கடற்கரைப் பாதுகாப்பிற்காகவும் தடுப்பிற்காகவுமே கட்டப்பட்டுள்ளன. இத்தூண் 1985 ஆம் ஆண்டு ஜூலை 03 ஆம் திகதி எசுப்பானிய பாரம்பரியக்களமாக திறக்கப்பட்டது. 2007 ஆம் ஆண்டில், எசுப்பானியாவின் 12 புதையல்களை தெரிவு செய்யும் போட்டியில் இவ்விடமும் கலந்துகொண்டது.
மேற்கோள்கள்
பகுப்பு:செயுத்தா
கே. ஆர். சீனிவாச ஐயங்கார்
'''கே. ஆர். சீனிவாச ஐயங்கார் (K. R. Srinivasa Iyengar) என அனைவராலும் நன்கறியப்படும் கொடக நல்லூர் இராமசாமி சீனிவாச ஐயங்கார்''' (ஏப்ரல் 17, 1908 - 1999), ஓர் இந்திய ஆங்கில எழுத்தாளராகவும் ஆந்திரப் பல்கலைக்கழகத்தின் முன்னாள் துணை வேந்தராகவும் விளங்கியவர் ஆவார். இவருக்கு 1935 ஆம் ஆண்டு சாகித்திய அகாதெமியின் புத்தாய்வு மாணவர் நிலை வழங்கப்பட்டது.
வாழ்க்கை
இவர் 1947 ஆம் ஆண்டு தொடங்கப்பட்ட ஆந்திரா பல்கலைகழகத்தின் ஆங்கில மொழிக்கான துறையில் சேர்ந்தார். 1966ஆம் ஆண்டு சூன் 30 ஆம் நாள் ஆந்திரா பல்கலைக்கழகத்தின் துணை வேந்தராக பதவியேற்ற அவர், 1968ஆம் ஆண்டு நவம்பர் 29ஆம் நாள் வரை அப்பதவியில் தொடர்ந்தார். இப்பல்கலைக்கழகத்தின் மிகப் பழமையான துறைகளுள் ஒன்றான ஆங்கில மொழித் துறையானது நவீன ஐரோப்பிய மொழிகளுக்கானத் துறையிலிருந்து உருவாக்கப்பட்டதாகும்.
பின்னர் அவர் 1969 முதல் 1977 வரை சாகித்திய அகாதெமியின் துணைத் தலைவராகவும் 1977 முதல் 1978 வரை அதன் பொறுப்புத் தலைவராகவும் பணியாற்றினார். மேலும் அவர் இந்திய பத்திரிக்கைக் குழுமத்தின் உறுப்பினராகவும், 1970 முதல் 1979 வரை சிம்லாவிலுள்ள இந்திய உயராய்வு நிறுவனத்தின் ஆளுநர் வாரிய உறுப்பினராகவும், பி. இ. என். இந்திய மையத்தின் நிர்வாகியாகவும் பணியாற்றியுள்ளார். இவருக்குஆந்திரா மற்றும் வெங்கடேஸ்வரா பல்கலைக்கழகங்கள் கவுரவ முதுமுனைவர் பட்டம் வழங்கி சிறப்பித்தன. 1980 ஆம் ஆண்டில் ஆன் தி மதர் என்னும் இவரது படைப்பு சாகித்திய அகாதெமியின் விருதினைப் பெற்றது.
1958 ஆம் ஆண்டில் லீட்சு பல்கலைக் கழகத்தில் பேசுவதற்கு இவரால் தயாரிக்கப்பட்ட 'இந்தியரின் ஆங்கில ஆக்கங்கள்' என்னும் தலைப்பிலான உரை பிற்காலத்தில் புகழ் பெற்ற நூலாக உருவானது.
இவர் 1972 ஆம் ஆண்டு சிம்லாவிலுள்ள இந்திய உயராய்வு நிறுவனத்தில், அரவிந்தர் எழுதிய 'சாவித்திரி' என்னும் நூலைப் பற்றி ஆற்றிய ஆறு தொடர் உரைகளில் அமைந்த கருப் பொருள்கள் வருமாறு: யோகியும் கவிஞனும், புராணப் பெண் சாவித்திரி, அசுவபதி ஒரு முன்னோடி, சாவித்திரியும் சத்தியவானும், சாவித்திரியின் யோகா, விடியலிலிருந்து பெரும் விடியலுக்கு.
ஐயங்கார், பிரித்தானிய, அமெரிக்க மற்றும் காமன்வெல்த்து நாடுகளின் இலக்கியங்கள் பற்றியும் ஒப்பீட்டு அழகியல் குறித்தும் இந்திய ஆன்மிக மரபு பற்றியும் விரிவாக எழுதியுள்ளார். அவர் 40 நூல்களுக்கு மேல் எழுதியுள்ளார்.
1ஆம் உலக சாரண ஜம்போறி
1ஆம் உலக சாரண ஜம்போறி (1st World Scout Jamboree) 1920 இல் இடம்பெற்ற முதலாவது உலக சாரணர் ஜம்போறி ஆகும். இது இங்கிலாந்து நாட்டின் ஒலிம்பியாவில் இடம்பெற்றது. இதில் 8,000 சாரணர்கள் கலந்துகொண்டனர். 30 சூலை 1920 தொடக்கம் 8 ஆகஸ்ட் 1920 வரை இது இடம்பெற்றது. இங்கு பேடன் பவல் உலகப் பிரதம சாரணராகப் பிரகடனப்படுத்தப்பட்டார். இதற்கென எந்த சின்னமும் வெளியிடப்படவில்லை.
மேற்கோள்கள்
பகுப்பு:சாரண ஜம்போறிகள்
அரவான் (திரைப்படம்)
அரவான் 2012 இல் வெளியான ஒரு வரலாற்றுத் தமிழ்த் திரைப்படம். இப் படத்தின் கதை சு. வெங்கடேசன் எழுதிய 2011 ஆண்டுக்கான இந்திய சாகித்திய அகாதமி விருது பெற்ற புதினமான காவல் கோட்டத்தில் வரும் ஒரு துணைக் கதை ஆகும். ஆதி கதாநாயகனாக நடித்த இப்படத்தை வசந்தபாலன் இயக்கினார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:வரலாற்றுத் தமிழ் திரைப்படங்கள் பகுப்பு:2012 தமிழ்த் திரைப்படங்கள் பகுப்பு:மதுரைக்களத் திரைப்படங்கள்
ஆஃபினியம் டைசல்பைடு
ஆஃபினியம் டைசல்பைடு (Hafnium disulfide) என்பது HfS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆஃபினியம் மற்றும் கந்தகம் ஆகிய இரண்டு தனிமங்களும் சேர்ந்து உருவாகும் இச்சேர்மத்தை ஆஃபினியம் இருசல்பைடு என்றும் அழைக்கலாம். ஆஃபினியம் டைசல்பைடு சேர்மம் ஓர் அடுக்கு டைசால்கோசெனைடு என்று வகைப்படுத்தப்படுகிறது. இவ்வேதிப் பொருளின் சில அணு அடுக்குகளை நிலையான சிகாட்ச் பட்டை நுட்பத்தைப் பயன்படுத்தி உரித்துப் பிரிக்க முடியும். புல விளைவு திரிதடையத்தை உருவாக்குவதற்குப் பயன்படுத்தலாம். நீர்ம நிலை பிரித்தெடுத்தலைப் பயன்படுத்தி ஆஃபினியம் டைசல்பைடு அதிக அளவில் தயாரித்தல் முறையை விளக்க முடியும். இம்முறையில் நிலையான ஆஃபினியம் டைசல்பைடு செதில்கள் உருவாகின்றன 500 முதல் 1300 பாகை செல்சியசு வெப்பநிலையில் ஐதரசன் சல்பைடையும் ஆஃபினியம் ஆக்சைடையும் வினைபுரியச் செய்தால் ஆஃபினியம் டைசல்பைடு தூளையும் தயாரிக்கலாம் ..
மேற்கோள்கள்
பகுப்பு:ஆஃபினியம் சேர்மங்கள் பகுப்பு:சல்பைடுகள் பகுப்பு:ஒற்றை அடுக்குகள்
ஹர்சித்தி
thumb| [[ராஜ்பிப்லா|ராஜ்பிப்லாவில் உள்ள ஹர்சித்தி மாதாஜி சிலை.உஜ்ஜயினிலிருந்து இடம்பெயர்ந்த ராஜ்பிப்லாவின் பர்மாரா ஆட்சியாளர்கள் தங்கள் குலதேவியாகக் கொண்டு வந்தனர்.]] ஹர்சித்தி - துர்க்கையின் அம்சங்களில் ஒன்றான ஹர்சித்தி, இந்தியாவின் குஜராத், மத்தியப் பிரதேசம் மற்றும் அண்டை மாநிலமான மகாராஷ்டிராவில் பிரபலமான ஒரு இந்து தெய்வமாகும்.
பெயர்கள்
ஹர்சித்தி,சுருக்கமாக "ஹர்ஷத் அம்பா", மகிழ்ச்சியான தாய், அம்பா மற்றும் காளிகா, இந்து தேவியின் அம்சங்களில் ஒன்றாகவும் கருதப்படுகிறது. இத்தெய்வம் ஹர்ஷல், ஹர்ஷத், ஹர்சித் பவானி போன்ற பெயர்களாலும் அறியப்படுகிறது.
குலதெய்வ வழிபாடு
பல சத்திரிய, பிராமண, ராஜபுத்திர மற்றும் வைசிய சமூகங்களால் இக்கடவுள் குல்தேவியாக வணங்கப்படுகிறாள். லோஹனாஸ், பிரம்மசத்திரியர்கள், குர்ஜர்களின் ஹர்சன குலங்கள், பல ஜைன சாதிகள் மற்றும் பஞ்சரியா போன்ற பிராமணர்களும் பல சமூகங்களும் அவரை தங்கள் குல்தேவியாக வணங்குகிறார்கள். கடலில் கப்பல்களின் பாதுகாவலராகக் கருதப்படுவதால், அவர் மீனவர்கள், பிற கடல்வழி பழங்குடியினர் மற்றும் குஜராத் மக்களால் வணங்கப்படுகிறார். வடக்கு குஜராத்தின் கம்போயா துரி-பரோட் மக்களால் அவர் குலதெய்வமாக வணங்கப்படுகிறார்.
ஜக்து ஷாவால் கட்டப்பட்ட மியானி, கொய்லா துங்கரின் அடிவாரத்தில் உள்ள தற்போதைய கோயில்
13 ஆம் நூற்றாண்டின் கட்ச் நகரைச் சேர்ந்த ஜகடு என்ற வணிகர், போர்பந்தர் அருகே உள்ள பழைய துறைமுக நகரமான மியானிக்கு அருகில் உள்ள கோயல்-துங்கரின் மலையடிவாரத்தில் தற்போது உள்ள கோவிலைக் கட்டியதற்காக அறியப்படுகிறார். கோயிலில் அம்மனின் வலது பக்கத்தில் அவரது சிலையும் வைக்கப்பட்டுள்ளது.
கோயிலுடன் தொடர்புடைய புராணக்கதை பின்வருமாறு சொல்லப்படுகிறதுகிறது:
அம்மன் கோயில் சிற்றோடையின் திசையிலுள்ள மலையில் இருந்தது. அனால் தற்போது சிலைகள் மலை அடிவாரத்தில் உள்ளன. தேவிகளின் கண் பார்வைக்குள் வரும் எந்தக் கப்பலும் மூழ்கும் என்பதால், மியானியின் கடல் கரை அணுக முடியாததாக இருந்தது. ஜக்து ஷா தனது 7 கப்பல்களுடன் பயணம் செய்தார். அவர் தனது குடும்பத்துடன் கடைசி கப்பலில் இருந்தார். அவரது 6 கப்பல்கள் ஒன்றன் பின் ஒன்றாக அவர் கண் முன்னே மூழ்கின. இதைக் கண்டு வியப்பும், பயமும் அடைந்தார். ஹர்சித்தி தேவியால் மட்டுமே எங்களைக் காப்பாற்ற முடியும் என்று நாங்கள் எச்சரித்தோம் என்று அவரது கப்பல் மாலுமி அவரிடம் கூறினார். கரையில் பாதுகாப்பாக நங்கூரமிட ஜக்து ஹர்சித்தி தேவியிடம் பிரார்த்தனை செய்தார். அவருடைய கப்பல் பாதுகாப்பாக கரையை அடைந்தது. ஜகது கோயிலுக்குச் சென்று அம்மனை மகிழ்விக்க மூன்று நாட்கள் விரதம் இருந்தார். அவள் தோன்றியபோது அவள் கண்கள் கப்பல்களில் படாமலிஉக்க ஜகது அவளை மலையிலிருந்து இறங்கும்படி வற்புறுத்தினான். மலையிலிருந்து கீழே இறங்கும் ஒவ்வொரு படியிலும் ஒரு எருமையைப் பலியிட்டால் அவனது வேண்டுகோளை ஏற்க அவள் ஒப்புக்கொண்டாள். ஜகது சமண மதத்தைப் பின்பற்றுபவர் என்பதால் இதற்கு சம்மதிக்கத் தயங்கிக் குழப்பமடைந்தார். அவர் அகிம்சையை நம்பினார்.ஜகது எருமைகளைக் கொண்டுவந்து பலியிட்டார். ஆனால் எருமைகளின் எண்ணிக்கை குறைவாகவே இருந்தது. அம்மன் புதிய கோயில் தளத்தில் இருந்து இன்னும் சில படிகள் தள்ளியே இருந்தாள். அதனால் தன்னையும் தன் குடும்பத்தையும் தியாகம் செய்ய முடிவு செய்தார். அவரது பக்தியைக் கண்டு மகிழ்ந்த தெய்வம் அவரது குடும்பத்தை மீண்டும் உயிர்ப்பித்தாள். அவனுடைய குடும்பத்திற்கு மோட்சம் கிடைக்கும் என்ற வரமும் அளித்தாள்.
மத்தியப் பிரதேசத்தின் உஜ்ஜைனியில் உள்ள கோயில்
உஜ்ஜயினியில் மற்றொரு புகழ்பெற்ற ஹர்சித்தி கோயில் உள்ளது. இது புகழ்பெற்ற மன்னர் விக்ரமாதித்தியனால் கட்டப்பட்டதாகக் கூறப்படுகிறது. விக்ரமாதித்தன் மியானியில் உள்ள மினல்பூர் என்று அழைக்கப்பட்ட கொய்லா-துங்கரைப் பார்வையிட்டதாகக் கூறப்படுகிறது. இது சாவ்டா வம்சத்தின் பிரபாத்சென் சாவ்தாவால் ஆளப்பட்ட துறைமுக நகரமாகும். விக்ரமாதியன் தேவியால் ஆசிர்வதிக்கப்பட்டான். அவன் ஹர்சித்தி மாதாவை, உஜ்ஜயினியில் உள்ள தனது ராஜ்ஜியத்திற்கு வருமாறு கேட்டுக் கொண்டான். அங்கு அவர் தினமும் அவளை வழிபடுவான். தேவி அங்கு வாகனவதி மாதா என்றும் அழைக்கப்படுகிறாள்.
குஜராத்தின் ராஜ்பிப்லாவில் உள்ள கோவில்
மேலும் ஒரு பிரபலமான கோயில் ராஜ்பிப்லாவில் அமைந்துள்ளது. அங்கு அவள் உஜ்ஜயினியில் இருந்து பிரிந்த ராஜ்பிப்லாவின் முன்னாள் சமஸ்தானத்தால் குலதேவியாக வணங்கப்படுகிறாள்.
மற்ற குறிப்பிடத்தக்க கோவில்கள்
மற்ற கோயில்கள், பலாஜ், சனாஸ்மாவுக்கு அருகிலுள்ள ரூப்பூர், படன், போர்பந்தர், இந்தூர், ஜபல்பூர், துவாரகா, வாத்வான், ஔரங்காபாத், படோத், வர்வாலா, லுனாவாடா, சந்த் பௌரி, ஹரிபுரா, கட்ச் ஆகிய இடங்களில் உள்ளன. இராஜஸ்தானின் மையப் புள்ளியான லம்போலாய் என்ற இடத்தில் மற்றொரு கோயில் அமைந்துள்ளது. இது அஜ்மீருக்கு அருகில் சுமார் 60 கி.மீ தூரத்தில் அமைந்துள்ளது.
மேற்கோள்கள்
பகுப்பு:பார்வதியின் வடிவங்கள் பகுப்பு:இந்து பெண் தெய்வங்கள் பகுப்பு:குலதெய்வக் கோயில்கள் பகுப்பு:உஜ்ஜைன் மாவட்டம் பகுப்பு:குசராத்தின் பண்பாடு
முதலாம் கர்நாடகப் போர்
முதலாம் கர்நாடகப் போர், 1746–1748 காலகட்டத்தில் நடைபெற்றது. ஆற்காடு நவாப், ஐதராபாத் நிசாம் போன்ற தென்னிந்திய ஆட்சியாளர்களிடையே ஆட்சித் தலைமை ஆசையால் ஏற்பட்ட மோதல்களில் பிரித்தானிய கிழக்கிந்திய நிறுவனம் மற்றும் பிரஞ்சு கிழக்கிந்திய நிறுவனங்கள் தலையிட்டு வந்தன.
முகலாயப் பேரரசு வலுவிழந்த பின்னர் கர்நாடகப் பகுதி, தில்லி முகலாய ஆட்சியாளர்களின் கட்டுப்பாட்டிலிருந்து விலகி தன்னாட்சியுடன் செயல்படத் தொடங்கியது. பெயரளவில் ஐதராபாத் நிசாம் இப்பகுதியை ஆண்டு வந்தார். ஆனால் உண்மையில் ஆற்காடு நவாப் தோஸ்த் அலி கானின் கட்டுப்பாட்டில் கர்நாடகப் பகுதிகள் இருந்தன. அவரது இறப்பிற்குப் பின் யார் இப்பகுதியை ஆள்வது என்பது குறித்த மோதல்கள் உருவானது. ஐதராபாத் நிசாமின் மருமகன் சந்தா சாகிப்பும் மற்றும் ஆற்காடு நவாப் அன்வர்தீன் முகமது கானும் கருநாடக நவாபாக முயன்றனர். இருவருக்குமிடையே மூண்ட போரில் சந்தா சாகிபுக்கு ஆதரவாக பிரெஞ்சு கிழக்கிந்திய கம்பனியும், ஆற்காடு நவாப்புக்கு ஆதரவாக பிரித்தானிய கிழக்கிந்திய கம்பனியும் களமிறங்கின.
டானியல் டெனற்
டானியல் கிளமென்ற் டெனற் (டேனியல் கிளமென்ட் டென்னட்; Daniel Clement Dennett, பி. மார்ச் 28, 1942, பாஸ்டன், மாசசூசெட்ஸ்) அமெரிக்காவின் ஒரு முக்கிய மெய்யியலாளர். டானியல் டெனற்றின் மனம் பற்றிய பொருள்முதல்வாத கருத்துக்களும் செயற்கை அறிவாண்மை பற்றிய புரிதல்களும் செல்வாக்கு மிக்கவை. இவர் அறிவியல், உயிரியல் சிறப்பாக படிவளர்ச்சி உயிரியல், நரம்பணுவியல் பற்றியும் மெய்யியல் நோக்கில் ஆய்பவர். இவர் ஒரு இறைமறுப்பாளர். இறைமறுப்புக்கு ஆதரவாகவும் செயற்படுபவர். புதிய இறைமறுப்பு இயக்கத்தின் முன்னோடிகளில் ஒருவராகக் கருதப்படுகிறார்.
முதலாம் கர்நாடகப் போர்
1748 இல் ஐரோப்பாவில் மூண்ட ஆசுத்திரிய வாரிசுரிமைப் போரின் பகுதியாக தென்னிந்தியாவிலும் இரு ஐரோப்பிய நிறுவனங்களும் மோதிக் கொண்டது. பிரஞ்சு ஆளுனர் தூப்ளேயின் பிரெஞ்சுப் படைகள், 1746 இல் மதராஸ் சண்டையில் பிரித்தானியரிடமிருந்து சென்னை மற்றும் கடலூர் பகுதிகளைக் கைப்பற்றியது. அடுத்து நடைபெற்ற அடையாறு சண்டையில் ஆற்காடு நவாபின் படைகளைத் தோற்கடித்தன. இப்போர் இரண்டாம் கர்நாடகப் போருக்கு வித்திட்டது.
டானியல் டெனற்
பகுப்பு:இறைமறுப்பாளர்கள் பகுப்பு:1942 பிறப்புகள் பகுப்பு:வாழும் நபர்கள் பகுப்பு:அமெரிக்க இறைமறுப்பாளர்கள் பகுப்பு:அமெரிக்க மெய்யியலாளர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
முதலாம் கர்நாடகப் போர்
போரின் போக்குகள்
ஆசியா மற்றும் ஆப்பிரிக்கா கண்டங்களில் தனது காலனிகளை விரிவுபடுத்தும் நோக்கில், 1720ல் பிரஞ்சு கிழக்கிந்திய கம்பெனியை, பிரஞ்சுப் பேரரசு நாட்டுடமையாக்கியது. பிரஞ்சு நாட்டிற்கும், ஐக்கிய இராச்சியத்திற்கும் 1744ல் நடைபெற்று கொண்டிருந்த ஆஸ்திரிய வாரிசுரிமைப் போரின் தொடர்ச்சியாக, இந்தியாவில் பிரித்தானிய கம்பெனி ஆட்சியின் பகுதிகளை கைப்பற்றும் நோக்கில் பிரான்சு பேரரசின் இந்திய ஆளுநர் டூப்ளே, கூடுதல் கப்பல் படைகளுடன், பிரித்தானியர்களின் சென்னை மற்றும்  கடலூர் கடற்கரை நகரங்களைக் கைப்பற்றினார்.
இராபர்ட் கிளைவ், சென்னைக்கு தெற்கே கடலூர் அருகே உள்ள புனித டேவிட் கோட்டையில் தங்கினார். சென்னையின் புனித ஜார்ஜ் கோட்டையை கைப்பற்றும் நோக்கில் கர்நாடக நவாப் அன்வர்தீனின் 10,000 படைகளுக்கும்,  பிரெஞ்சு கிழக்கு இந்திய கம்பெனியின் 3,000 படைகளுக்கும் இடையே  29 அக்டோபர் 1746  அன்று  நடைபெற்ற அடையாற்று போரில், கர்நாடகா நவாப்பின் படைகள் தோற்று பின் வாங்கியது.
பின்னர் டூப்ளே, பிரித்தானியர்களின் கடலூர் நகரத்தின் புனித டேவிட் கோட்டையைக் கைப்பற்ற முற்றுகையிட்டார். பிரித்தானியர்களுக்கு உதவிட கர்நாடக நவாப்பின் மகன் முகமது அலி கான் வாலாஜா கடலூரை நோக்கி படைகளுடன் வந்தார்.
இதற்கிடையே டூப்ளே மற்றும் கர்நாடக நவாப்பும் டிசம்பர், 1746ல்  செய்து கொண்ட அமைதி ஒப்பந்தம் அடிப்படையில், கர்நாடக நவாப்பின் படைகள் பின்வாங்கியது.
ஆங்கிலேயர்களின் புனித டேவிட் கோட்டை மீது பிரான்சுப் படைகள் தாக்குதல்கள் தொடுத்தது. பிரித்தானியர்களும், கர்நாடாக நவாபு படைகளும் கடுமையான எதிர்தாக்குதல்கள் தொடுத்ததால், பிரான்சுப் படைகள் பாண்டிச்சேரியை நோக்கி பின்வாங்கியது.
1748ல் மேஜர் லாரன்ஸ் தலைமையிலான பிரித்தானியப் படைகள் பாண்டிச்சேரியை முற்றுகையிட்டது. 1748 இறுதியில் ஏற்பட்ட ஒப்பந்தப்படி, பிரான்சு ஆளுநர் டூப்ளே, சென்னையை ஆங்கிலேயர்களுக்கு திருப்பி வழங்கினார்.
பின் விளைவுகள்
1748-1754ல் நடைபெற்ற இரண்டாம் கர்நாடகப் போரில் தென்னிந்தியாவில் பல மாநிலங்களில் வலுவான பிரஞ்சு செல்வாக்கை நிலைநாட்டவும், கர்நாடக நவாபையும், ஐதராபாத்தின் நிசாமையும் பதவியில் அமர்த்திட தொடர்ந்து நடவடிக்கைகளை எடுத்தார்.
மாறாக பிரித்தானியக் கிழக்கிந்திய நிறுவனம், அதன் சொந்த செல்வாக்கை சிறிது விரிவாக்கம் செய்தது, மேலும் பிரித்தானிய கம்பெனிப் படைகள்,   டூப்ளேவின் விரிவான நடவடிக்கைகளை எதிர்ப்பதற்கு கடின முயற்சி செய்யவில்லை.
இரண்டாம் கர்நாடகப் போரின் போது, 1751ல் இராபர்ட் கிளைவ் தலைமையிலான பிரித்தானியக் கம்பெனிப் படைகள் சென்னையை, பிரஞ்சுப் படைகளிடமிருந்து கைப்பற்றியது.
மேற்கோள்கள்
பகுப்பு:பிரித்தானிய இந்தியா பகுப்பு:கர்நாடக வரலாறு பகுப்பு:பிரித்தானியக் கிழக்கிந்தியக் கம்பனி போர்கள் பகுப்பு:18 ஆம் நூற்றாண்டில் இந்தியா பகுப்பு:18 ஆம் நூற்றாண்டுப் போர்கள் பகுப்பு:முதலாம் கர்நாடகப் போர்